งบ 1887 ล้านซ่อม 21 โครงการ ถนนและสะพานข้ามแยก-กทม.หาผู้รับจ้างใน 3 เดือน
นายศักดิ์ชัย บุญมา รองผู้ว่าฯ กทม. กล่าวว่า เมื่อเร็วๆ นี้ที่ประชุมสภา กทม.ได้เห็นชอบให้สำนักการโยธาใช้เงินสะสม เพื่อดำเนินการโครงการที่มีความจำเป็นเร่งด่วน 21 โครงการ รวมเป็นเงิน 1887835000 บาท ประกอบด้วย1.โครงการสะพานข้ามแม่น้ำเจ้าพระยา บริเวณแยกเกียกกาย ช่วงที่ 2 ก่อสร้างสะพานข้ามแม่น้ำเจ้าพระยารวมทางขึ้น-ลง 135 ล้านบาท2.โครงการจ้างที่ปรึกษาโครงการก่อสร้างสะพานข้ามแม่น้ำเจ้าพระยาบริเวณแยกเกียกกายช่วงที่ 2 3.5 ล้านบาท3.โครงการปรับปรุงผิวจราจรคู่ขนานลอยฟ้าถนนบรมราชชนนีจากแยกอรุณอมรินทร์ถึงสุดเขตรับผิดชอบ กทม. 24 ล้านบาท4.โครงการปรับปรุงสะพานข้ามแยกพระราม 9-แยกผังเมือง 135 ล้านบาท5.โครงการปรับปรุงสะพานข้ามแยกพระราม 9-แยกรามคำแหง 142.3 ล้านบาท6.โครงการก่อสร้างปรับปรุงสะพานข้ามแยกบางกะปิ (สะพานลาดพร้าว-เสรีไทย) 193 ล้านบาท7.ปรับปรุงอุโมงค์ทางลอดแยกบางพลัด 94 ล้านบาท8.ปรับปรุงอุโมงค์ทางลอดแยกศรีอุดม 105 ล้านบาท9.ปรับปรุงสะพานข้ามทางแยกประชานุกูล 15 ล้านบาท10.ปรับปรุงทางต่างระดับรัชวิภา 40.6 ล้านบาท11.ปรับปรุงสะพานข้ามทางแยกถนนพุทธมณฑลสาย 1 เขตตลิ่งชัน 7.8 ล้านบาท12.ปรับปรุงสะพานข้ามทางแยกถนนพุทธมณฑลสาย 3 เขตทวีวัฒนา 12.9 ล้านบาท13.ปรับปรุงสะพานรถยนต์ข้ามทางแยกพระราม 2 เขตบางขุนเทียน 9.7 ล้านบาท14.โครงการก่อสร้างปรับปรุงถนนคลอง–เก้าและถนนคู้คลองสิบจากถนนมิตรไมตรีถึงสุดเขตกรุงเทพมหานคร 2.6 แสนบาท15.โครงการปรับปรุงภูมิทัศน์บริเวณวังหลัง เขตบางกอกน้อย 35.25 ล้านบาท16.โครงการก่อสร้างอาคารจอดรถใต้ดิน และการก่อสร้างถังเก็บน้ำดิบใต้ดิน พื้นที่เขตพระราชฐาน 901 แลนด์ (นางเลิ้ง) 388.5 ล้านบาท17.ปรับปรุงผิวจราจร คันหินและทางเท้าถนนเพชรบุรี ช่วงจากแยกยมราชถึงคลองแสนแสบ 81.6 ล้านบาท18.ปรับปรุงถนนเลียบคลองมอญ ช่วงจากคลองลำปลาทิว ถึงถนนทับยาว เขตลาดกระบัง 111.2 ล้านบาท19.ปรับปรุงจุดกลับรถถนนราษฎร์อุทิศ บริเวณโรงเรียนสุเหร่าทรายกองดิน เขตมีนบุรี 8.6 ล้านบาท20.ปรับปรุงถนนคลองสิบ-คลองสิบสี่ ช่วงจากถนนประชาสำราญถึงถนนเลียบคลองสิบสาม (ฝั่งตะวันตก) เขตหนองจอก 25.5 ล้านบาท และ21.ปรับปรุงผิวจราจรถนนพระรามที่ 3 จากถนนเจริญกรุงถึงถนนเจริญราษฎร์ และปรับปรุงสะพานข้ามคลอง 5 แห่ง 59.4 ล้านบาทขณะนี้รอประกาศข้อบัญญัติกรุงเทพมหานคร จากนั้นจึงจะเข้าสู่กระบวนการหาผู้รับจ้างมาดำเนินการทั้ง 21 โครงการใช้เวลาประมาณ 3 เดือน.
ที่ประชุมสภา กทม.ได้เห็นชอบให้สำนักการโยธาใช้เงินสะสม เพื่อดำเนินการโครงการที่มีความจำเป็นเร่งด่วน 21 โครงการ รวมเป็นเงิน 1887835000 บาท ประกอบด้วย
สภา กทม.,สำนักการโยธา,โครงการเร่งด่วน,ปรับปรุงผิวจราจร,สะพานข้ามแยก,อุโมงค์ทางลอด,ข่าววันนี้